This blog is a result of the heavy censoring of the media by the military dictatorship regime.
Thursday, June 2, 2011
Fijian statement of the misdeeds of Bainimarama!
Sa tekivu edaidai edua na vula vou sa basika vou kina edua tale nai lakolako vou ni sasaga ni toso kina kena sagai na tubu ni bula marau kei na vinaka e Viti.Sa dua dina vula dredre eda sa lakova oti ni basika kina na veika e vunitaki tu vei keda ka da qai kidacala sa kacakaca bote e matada na veika rerevaki,butobuto vaka vure cudru kei na via vakadave dra kei na vaka caca.Ni da tekivu ena veiliutaki rau vei wanonovi toka na toa ni koco Peresitedi kei Bainimarama bavulu se o cei ena lakoi tuba. Nodrau dau ni vakatagi sici o Aiyaz na vuni lawa vakailoa, dokadoka kei na yalowai. Eda na qai raica na ka ena cakava ena vula oqo na PM. O Ratu Epeli sa wili siga tug a oqo baleta na nona lakoi tuba sa seal taki oti tu na kenai tukutuku. O Roko Ului edua na nonai tokani voleka duadua o Baimarama ena vuaviri ni 2006 koya e kila tu vakavinaka nai waliwali ni nona veiliutaki kaukauwa o Bainimarama ena loma ni keba, sa vocia mai vaka vudi na veika vakadomobula ka vaka risi kete,butobuto ka vakaturu wai ni mata ni da sarava ka raica ena internet ka rogoca ena retio.
Kila na cava na nodratou vesu O Laisa Digitaki. Virisila Buadromo, Jackie Koroi kei Pita Waqavonovono eratou kau mai vakakaukauwa main a nodratou dui vale ena dua na mata lala sotia levu. E ratou comolaki ena loma ni lori ka ratou luvai sulu qai vo ga nai sului loma. E ratou qai vesuki tu ena dua na rumu butobuto,vesu na ligadratou me yacova ni sa yaco mai o Koliaci Bainimarama.
Ni da wilika tiko na ka e yaco,ni tau nai saba, nai caqe, na dakai me vakadodoki kina uludratou eda qai kila ni sa dua na vanua dredre sara sa tu kina oqo na PM ni sa bikai koya tu na yaloni moku tamata,vakadave dra,vakacaca,vakama vale, veivesu,v eivaka lolomataki, butako kei na kucu oya na nona kaliraka laivi o Bainimarama na nodra yaga na luvei Viti ni mataka, oya na nona kauta mai vaka levu na dinau me bula kina o Viti mai Jaina kei Malaysia ka kali ira dole na kawa kei Viti mera sauma na dinau ni bera mada ga ni ra rawa ka se cakacaka.
Na nona butakoca na matanitu o Bainimarama,ena vakasucuma yarayara nai tovo ni butabutako.
1.E butakoca nai tutu ni PM,nai tutu ni Minisita ni lavo kei na vuqa tale.
2. E butakoca nai tutu ni vakailesilesi ni matanitu ka vakasolia vei ira na nona sotia me sogo ni kusudra mera tokoni koya.
3.E butakoca na qele ni matanitu kei na nodra qele na lewe ni mataqali ka solia yani vei ira na Jaina mera lease taka enai sau lailai sara.
4.E butakoca na dodonu ni tamata ka kauta mai na dakai ni mataivalu me buli lawa ka mei vakarere ni tamata.
5.E vesuki ira lo na tamata ka ra kau mera laki vaka rarawa taki kina keba.
6.E butakoca nai sau ni tamata ka saumi koya ena $745,000
7.E butakoca na nodra dodonu na dau tei dovu qai vakavuna na soqo ni qaqi ni suka FSC.
8.E butakoca na dodonu ni dau volai tukutuku ka vakayagataka ga na Fiji Sun me lagata ga na sere ni nona lasulasu kei na nona tukuna ga na ka e via rogoca.
9.E butakoca na nodra dodonu na dau loba sucu Rewa Dairy me veisau na kena cicivaki ka soli vei Nur Bano Ali na nei ,nei Aiyaz Khaiyumna me vakadikeva ka kenai sau e $2milioni na dola.
10.E butakoca na dodonu ni lotu Wesele me vakayaco bose ka sega ni saqata na lotu katolika kei na lotu tale eso.
11.E butakoca nai tutu vaka turaga ka kaya mera kakua ni bose mera laki gunu wainitapioke ga.
12.E butakoca nai qoliqoli ka solia na galala vei ira na vulagi mera cakacaka nodra.
13.E butakoca nai tutu ni CEO ni Fiji Sports Council ka solia vua na luvena yalewa.
14.E butakoca nai yau bula ni vanua ka soliai Jaina mera cakacaka nodra kina na vulagi ena sau lailai sara.
Na tamata dau butako e wili kina na vakayagataki ni kaukauwa ena dakai,se basu vale,se vakamakama.Na kedrai totogi bibi na curu I valei ni veivesu ka sega na suka mai se totogi kuna ena matana levu. Ni da wilika tiko na veika kece e cakava o Bainimarama eda sa qai raica na yavavala ni 2000 e dabe toka mai loma o koya, matavulo toka baleta ni sa vure tiko mai lomana na kocova nai tutu ka sega ni bunotaka. Sa dodonu me kila o Bainimarama navei yalo kece e vaka mavoa taka se ira sa vakamatea oti ena lesu mai na yalodra me kani koya ka na ologa tu na nona vakasama siga kei na bogi ka na sega ni vakacegu rawa. Ena lauti koya na sui ni mosi kana vakila na nona gacagacai loma na vuca ni sana kakasere mai vaka malua na kaukauwa ni vakatulewa ka san a vakere tu na nonai cegu me yacova ni sa soro ka kere veivosoti.
Bainimarama sa kena gauna oqo mo sereki Viti me curu galala o ira na kena kawa, kina veiliutaki malumu, savasava me ra kila na kawa vou kei Viti ni tiko na nodra nuinui.Keimami sa domo dua kai Viti taucoko, ka kosa vakaroti mo vakasukai Viti lesu tale nib era ni cava na yabaki.
BAINIMARA KEIMAMI NA WAWA NA LEWEI VITI ME KEIMAMI RAICA NA VEISAU KONA CAKAVA ME KEIMAMI RAICA NA VITI VOU MO KILA NI DAU OTI NA VEIKA KECEGA ENA SEGA NINA LAKO TUGA NA KALOU GA ENA SEGA NI MUDU RAWA.
42 comments:
- AnonymousJune 2, 2011 at 9:08 PM
Vinaka vakalevu sa doonu me raici koya na dau butako qo me veisau nona sapoReplyDelete
- AnonymousJune 2, 2011 at 10:04 PM
Now THAT cartoon I love! John GaltReplyDelete
- AnonymousJune 2, 2011 at 10:44 PM
Totoka ka momona ka veilauti na vakamacala qo, ke sega ni liaci koya rawa o Bainimara ena vakamacala sa caka mai qo..e laurai ga kina na nona tamata ulukau, qaciqacia kei na viavialevu..ena saumi ga vei koya, ke sega ni vuravura keda tiko kina qo..ena na lai saumi taro mai lomalagi.ReplyDelete
- AnonymousJune 2, 2011 at 10:53 PM
ENA VALA ENA VUKUMUDOU KO JIOVA.ReplyDelete
Joni 10:10 Sa sega ni lako wale mai na daubutako, me butako ga, ka ravuravu, ka vakarusa: au sa lako mai me rawa vei ira na bula ia me rawa vakalevu sara.
E sega ni dua na tamata e rawa ni raica na cagi ni sa liwa mai, ia e rawa nida raica na mawe ni cagi, ni yavala na draunikau, carebu nai sulu kevaka e vakasigani tiko e tautuba se da rogoca keda tiko e loma ni vale.
E vakatalega kina na tevoro.Eda sega ni rawa ni raici koya ena matada, baleta ni okoya e dua ga na Agilosi (fallen angel), ia eda rawa ni raica na mawe ni nona cakacaka me vaka sa vakamatata taka toka e cake na gone turaga ko Jisu – butakoca (steal) ravuravu (kill) vakarusa (destroy). Na veigauna kece eda raica kina ni sa yaco tiko na tolu na ka e cake, nanuma matua ni o ya, na cakacaka ni tevoro. Raica mada na ka sa cakava tu o Voreqe Bainimarama ena noda vanua, me tekivu mai na Tiseba 2005. Sega beka ni “butakoca, ravuravu, vakarusa”?. O Bainimarama na i yaya ni cakacaka ni tevoro. Na yacana ko Setani – na meca ni noda Kalou.
Ena gauna oqo e rau sa wili siga toka o Bainimarama kei nona boso, baleta na noda Kalou e se vakatulewa tikoga mai lomalagi, e vuravura kei na ruku I vuravura. O koya na Turaga ni lewa dau vakatulewa dodonu. Ni sa lutu na nona I tuki (hammer of justice), na ka kece ena davo, vakavo ga na Dina. Nai valu oqo, na nona I valu na Kalou.
“…..Moni kakua ni rere, ni tu vakadua, ka raica na veivakabulai nei Jiova ena cakava vei kemuni ena siga e daidai…ena vala ena vukumudou ko Jiova, ia dou na tiko lo. (Lako Yani 14:13-14) Na noda Kalou se bera vakadua ni bau druka ena dua na I valu.[022255061105]
- AnonymousJune 2, 2011 at 11:12 PM
I think we should have learnt our lesson now. Decent verbal or written advice doesnt mean anything to Bainiarse, he is incapable of registering anything sensible. Rauti koya ga qo dua na 2 by 4!!ReplyDelete
- JVB...Lautoka kidJune 2, 2011 at 11:27 PM
Au vakasamataka ni sa bau dua na ka na levu ni sitoa era mate dole tiko ena gauna oqo ka qai beitaki tiko na mate ni uto kei na so tale na ka.ReplyDelete
Au vakasamataka ena gauna au se tiko kina na mataivalu e dua na ke e yaco vakavudua na ka oqo na (Mate) NI LEWE NI MATAIVALU.
Au vakabauta, de oqo na i revurevu ni veika e vakayacora tiko na neimami i liuliu kei na matanitu oqo kina Lotu, Vanua kei ira na lewena.
Au na gadreva ga me sa rairai gauna vinaka qo me yadra na lewe ni mataivalu ka vakasamataka sara vakavinaka na veika sa yaco tiko qo de mani lakolako ena YACOVI IKO YANI SOTIA.
GOD BLESS FIJI.
- AnonymousJune 2, 2011 at 11:27 PM
Vacava me dua mada na march e suva city..ni kua ni rerevaka na dakai qori era sega tu na kedra sicini!!ReplyDelete
Sa gauna qoka meda tucake kina na kawai i Viti ka valataka noda vanua!! O Voreqe ena gauna saraga qoka sa volitaka tiko kina na noda qele vei ira na vulagi.
Kevaka eda sega ni tucake ena gauna qoka,sa ra na volitaki na qele maroroi ka tukuna tiko qori o Voreqe kei Khaiyum ni qele e sega ni ra vakayagataki. Na matanitu nei Voreqe e sa volitaka tiko vaka totolo na qele ratou sa maka taka toka qori baleta ni sa sega nai lavo ni nodratou matanitu!
Ni tucake yani ka taubale e na city. Sa musu talega nodrai lavo na Peniseni ,qoka nai lavo ka ra a buna taka tu mai e na dua na gauna balavu era a cakacaka tu mai kina, Sa qai dua nai tovo vakaloloma e sa vakayacora tiko o Voreqe vei ira na kawai kei Viti!! Ni tucake yani ka laki taubale ka vakaraitaka nomuni rarawa!!
- AnonymousJune 2, 2011 at 11:55 PM
Na cava sara mada me mai tukuni kina na Lotu Katolika kei na vei Lotu e so mai Viti. Na Lotu Katolika e sega ni dau kumuni lavo me vaka na Lotu Waisele, era sega ni dau sosoqoni me vaka e dau caka en Koniferedi-seu lasu. Ke noda gagadre meda vei tokoni me vaka sukai o Viti kina vei liutaki vaka Bose Lawa, e kerei meda ku mada ni vei vaka dudui taki vaka kawa tamata, se meda mai vei wasei vaka Lotu. O Bainimarama e Lotu Waisele! Na leqa sa mai yacovi Viti tiko nikua e vu mai ena noda sega mada ni dua vata tiko nai Taukei meda ciqoma ni sa yaco oti na vei digididgi, e dua e na qaqa, ka dua e sega.Na kudru li ni "lusi" sa mai vakavuna tiko na tiko yavavala. O Voreqe na nodai bulibuli o keda na vei tokoni mai ena matai ni yavavala se "vua viri" nei Rabuka. E cava, e sa na tini vei Voreqe se da na gadreva tiko ga na yavavala. Eda na lesuva mada na noda cala, ka tusanaka na noda cala me qai rawa me maravu na lomada,baleta na vei ka eso sa mai yacova tu na Vanua e bale sara ga vei keda. E dua ga na gone ni Idia e bei taka tiko o Khaiyum, e vica saga vulu na gonei taukei era tiko ena mataivalu ni Viti, e vica era vei liutaki tiko ena Matanitu. Sa bau dua toka na ka me dua na tamata era vaka muri tu na udolu! Dua na leqa sa tiko.ReplyDelete
- AnonymousJune 3, 2011 at 12:42 AM
Bainimarama, yalovinaka mada, keimami sa vinakata me lesu tale mai na neimami dodonu vaka tabatamata...Sa sega ni rawa me keimami vakasaurarataki tu ga vei iko...Au sa nanumi rau dina na levuqu au susugi rau tikoqo me rawa ni bau rawa ka ena gauna maimuri...Vakasukai viti vei ira e dodonu me ra veiliutaki.. o sa butakoca kece tikoga na i lavo qai cava ena keimami na bula rawa kina. Sa sau levu tiko ga mai na bula, ia o iko kei ira na nomu sotia kei na ovisa osa sogota tikoga na gusudra me tubu tiko na kedra i sau. sa rauta mada na butako kei na kocokoco.ReplyDelete
- AnonymousJune 3, 2011 at 2:49 AM
This article should be printed and sent to all Turaga ni Koro - [village headman] to be distributed in their Bose ni Tikina or Bose VaKoro and let them decide themselves on what to believe.ReplyDelete
Thumps up to C4.5
- mastiffJune 3, 2011 at 3:03 AM
E Dua ga na ka me tukuni vei iratou na veiliutaki tiko qo.... NA MAINA MADA QAI RO!!!ReplyDelete
- AnonymousJune 3, 2011 at 3:18 AM
na tamata e levu na gusuna ya e tamata lasulasu. ia na tamata sa dau cakacaka ena sega ni dua na ka e madua taka.ReplyDelete
- AnonymousJune 3, 2011 at 3:35 AM
ISA VEIKEMUNI NA VAKA LOGA TAVIOKA TIKO QORI I NABUA KEI NAMADI HEIGHTS... NI QARAUNA SARA VAKAVINAKA NOMUNI LOGA TAVIOKA...ReplyDelete
O NODRATOU SPRINTER(VOREQE) NA MATAIVALU ENA VAKARAU DODO CAKE YANI NA VEILOGA TAVIOKA QORI, ENA DUA GA NA GAUNA LEKALEKA MAI OQO... NI SA NA YAQAVI KOYA YANI O RATOU NA LALA VOU NI MUTINY NEI MARA...
SEBERA TIKO NI BEAT-TAKI NONA RECORD NI CICI NI VAQARA BULA MAI NA YABAKI 2000... AU VAKABAUTA NI SA DUA NA KA NONA VAKARAUTAKI KOYA VINAKA TIKO INA RUN OF THE CENTURY SA VOLEKA MAI QO...
AU KEREA GA VEI KEMUNI NA TAUKEI NI LOGA TAVIOKA, MONI GOLE SOBU MADA I NATIONAL STADIUM ME LAKI KAU MAI NA HURDLES. ME QAI TUVANI CAKA YANI I NA NOMUNI VEILOGA TAVIOKA BALETA ME DUA TALEGA NA RECORD VOU NI HURDLES NEI KOYA NA SPRINTER(VOREQE) VAKADOMOBULA QO NI MATAIVALU...
OTI ME QAI RECORD-TAKI, QAI POST-TAKI SARA INA YOU TUBE... ME RA QAI SARAVA O IRA NA VAKAITAVI NA 2012 OLYMPICS, NA FASTEST RUNNER NI VAQARA BULA... CANT BEAT IT.... THE CASSAVA PATCH SPRINTER....
SA DRI YANI.... DUA MAI KERI.
- AnonymousJune 3, 2011 at 4:23 AM
Why are we so suspicious of this convienient piece of PR news?ReplyDelete
Fiji constitution to be ready by end of 2012
Tuesday, May 31, 2011
http://www.radiofiji.com.fj/fullstory.php?id=37244
Fiji’s new constitution should be ready by the end of next year says Strategic Framework for Change spokesperson Kisoko Cagituevei.
So many questions………..
Who has been consulted to date if the work is currently underway in drawing up the constitution ?
Who will be consulted other than the government?
Who is coordinating the writing of the constitution and what qualifications do they have?
Why is it that Fiji’s new constitution will only take 12 months when the previous imperfect constitution took three years?
Why is Strategic Framework for Change spokesperson Kisoko Cagituevei releasing this information and not the government? Is this for future deniability?
Why is the new constitution now being rushed through to be finished before the timeline of 2012 to 2013 set by the government?
Does this give us a faint hope of an earlier election or is this a PR exercise to counter the recent adverse publicity?
- AnonymousJune 3, 2011 at 4:27 AM
With Roko Ului out of his reach and his following growing each day, the Dictator now has his lackeys putting out messages about new constitutions.ReplyDelete
Does he really expect us to believe this?
Constitutions are ordained and established by the people...
- AnonymousJune 3, 2011 at 4:30 AM
This planned new constitution is only to provide amnesity to Voreqe and his illegal govt. We can clearly see that he is trying to show the world he is only making a fool of himself.ReplyDelete
- AnonymousJune 3, 2011 at 4:47 AM
please translate to englishReplyDelete
- AnonymousJune 3, 2011 at 4:57 AM
RUM Fijian Statement 4ReplyDelete
May 31, 2011
1
http://www.youtube.com/watch?v=crKF4RH7vWc&feature=relmfu
2
http://www.youtube.com/watch?v=qNaq8ZYYdEA&feature=channel_video_title
3
http://www.youtube.com/watch?v=qNaq8ZYYdEA&feature=relmfu
Sa dua na tamata veivakalaboci nonai vakarau. Sivia sara nona qaciqacia. Ka sega ni rokova na vanua. Tamata dau vivakaisini vei keda. Dodonu me vakasakei sara vakatotolo.ReplyDelete
- AnonymousJune 3, 2011 at 7:14 AM
VNAKA SAKA.ReplyDelete
BAI /AG TALIBAN LAKO TUBA. BOCI.
E rau na qai sota kaya kei na nona i valavala ca e na dua na siga. Ke sega ni bula qo ia e na bula mai qo.E ra day kaya tu 'one day mafatu" ia sa voleka mai na siga oqo.ReplyDelete
Secret consititution already done for voro, by illegal AG , nazat , illegal SG and will be shoved up the backsides of the people of fiji- consultation is bullshit- all chiefs who voro told to fark off and go and drink home brew under mangoo dree be ready for this bastard consitution to be shoved up your backsides by junta nd dictator- what consitution consultion under marshal law- this is all bull response to mara no election adn damage control new consituuion voro veto power and president,ReplyDelete
The military of Fiji is a total disgrace. This group of cowardly puppets is allowing itself to be manipulated and is being used to destroy its own nation.ReplyDelete
- AnonymousJune 3, 2011 at 7:35 AM
People of Fiji must be subject to an internationally observer mission referendum on whether the people need a new constitution. Wait, this is funny! They don’t even see it- “the legal framework for the 2014 election blah blah…” when they themselves are illegal? Didn’t they throw out the 1997 constitution? And who are they to shove down our throats another constitution when the environment in which it is conducted is neither free nor fair? Kisoko, take your strategic bullshit of a constitution and use as your toilet paper to wipe your matanidemu, and the rest you go travel down with it to the kinoya sewer lines you kokorotchi!ReplyDelete
- John GaltJune 3, 2011 at 7:38 AM
Which country in the world makes a consitution under marshal law or PER that is fair and represenatatve of all people; even Gadafi cant do this this is violation of human rights and abuse of process and public funds and breach of international law and un conventions which must be reported straight away this making mockery of the international law and norms all people must reject this contstitution which has been prepared years back and now rubber stamp onlyReplyDelete
Remove the marshal law and then make the consituion then see the real deal. John Galt.
- ObserverJune 3, 2011 at 7:49 AM
Are these all that he (JVB) and AZK are to be taken into account for?ReplyDelete
For every allegation raised, one must have the evidences to prove each of them true.
Is this list exhaustive?
Observer
- AnonymousJune 3, 2011 at 7:50 AM
Sa rorogo tiko mai ena domo malua....sa qai roro mai na siga ni veilidiraki.....ReplyDelete
- AnonymousJune 3, 2011 at 8:16 AM
Pass the bilo. clap clap clap....Hey Bro' seriously....Why not post in Hindi or Mandarin?...Whats with the Fijian? more tukei movement stuff...ReplyDelete
- AnonymousJune 3, 2011 at 8:32 AM
English please broReplyDelete
- AnonymousJune 3, 2011 at 9:36 AM
isa au kerea me da sa masu ga vakalevu.........ena qai vakatulewa ga mai o koya..........ReplyDelete
- AnonymousJune 3, 2011 at 9:56 AM
Nanuma beka o Bai ni rawarawa na cicivaka matanitu.....rawarawa na nomu vaqara na entrance iloma io mo exit ituba sa bau wadrega sala...na gauna oqo o na veicakayaka e levu naka mo raica rawa kina na exit....welcome to the world of politics tamana....drau gusu ni toce/baku vavaku..dua la naka me kainaki vei iko na leqa ni vanua o Viti o na teri rawa ni o walia gonei....Drakulu na sona qori gonei...qimaqima la, sa vagauna na ka kecega....dua na tikini siga sa kila oti tiko na kalou mo na cegu kina.ReplyDelete
Sa dri yani..
- AnonymousJune 3, 2011 at 10:25 AM
@3.35AMReplyDelete
na loga ni veitavioka 'qo ena koro o Nabua e davo koto e batibatina era e dua na i vaka-ta ka sa na waraka tiko na cici qori mai Nakeba! Keimami sa na tekivu benuca rawa tiko me ke na i wawa.
cici totolo mai i la'o iko!
- DAULOTUJune 3, 2011 at 2:32 PM
Sa evei na noda lotu..sa sivia veikeda na yalo ca...eda sega ni lotu dina...eda veiqati ..eda itaukei vata jiko ga ia eda sa ia tale jiko na vala ena levu ni vaqara veiliutaki.ReplyDelete
Kua ni da veivakacacani. Na mataivalu ni Viji e 95% itaukei ka ra cavutu mai na veikoro kei Viti. Era sa vakacava tiko eso na ka yaga kina nodra koro.
Kerea meda masu ga vakalevu me lomani keda na Kalou levu o Jiova.
- AnonymousJune 3, 2011 at 5:55 PM
@DAULOTUReplyDelete
Tiko madaga vei iko nomu i vakamacala. Tovolea mo sarava na vei matanitu e vuravura era sa tucake na lewena me ra coqa na veiliutaki vakaivalu qai butobuto. O Ijipita, Tunisia, Libya, Ivory Coast, Bahrain, Siria, Yemen, Georgia, etc. Ira kecekece na matanitu qo sega ni duidui kei Vore, dua na gauna era taura vakaukauwa na matanitu ena i ulubale me vakasavasavataki. Oti era taura tu yani na matanitu me 20-30 na yabaki, caka na veivakararawataki, veivakamatei, kau laivi na galala ni tamata, butako e sega ni caka rawa, era vakaitutu lelevu ni matanitu na luve koya e veiliutaki kei ira na wekana................. O KOYA YA NA KA E KEIMAMI COQA KA KEIMAMI DOMODUA KEI IRA NA VEIMATANITU ERA SA DURI NA LEWENA ENA 2011.
Nomu i vakamacala, mo kauta ga vei Vore kei ira na sotia.
Keimami kila na cava e keimami saqata ena yalo ni tu galala. Kevaka e rairai yaloca vei iko, sa i koya, ena sega tale ni dua na kena i vakamacala.
- paula raqeukaiJune 3, 2011 at 6:26 PM
...meda masu tiko ka lolo vakalevu me rawa ni tarai na yalodra o ira sa noda i liuliu usuraki tiko ena gauna oqo me vakamalumalumu ka nanumi keda mai nai taukei, na mata tamata kece era tiko ena noda vanua, na lotu i Jisu Karisito, na vanua kei na yalo loloma vaka-i-taukei....ReplyDelete
“…..Moni kakua ni rere, ni tu vakadua, ka raica na veivakabulai nei Jiova ena cakava vei kemuni ena siga e daidai…ena vala ena vukumudou ko Jiova, ia dou na tiko lo. (Lako Yani 14:13-14)
Na noda Kalou ko Jisu Karisito ena sega vakadua ni na druka ....ena takali o lomalagi kei vuravura io nona vosa ena sega ni takali rawa...dou vakatawa ka masu...sa roro tiko mai nona gauna...
- AnonymousJune 4, 2011 at 5:08 PM
This must be a "hidden message" because it is only written in Fijian. Are the rest of us less educated bloggers not entitled to understand its meaning? A bit of a disservice by Coup 4.5 unless this is a secret coconut communique.ReplyDelete
- AnonymousJune 5, 2011 at 8:01 AM
kivei daulotu. sega ni rawa ni o masu walega me qai yaco na veisau.ke va qori nomu rai ia o bula tiko ena dua na vuravura ni tadra.ReplyDelete
The miltary is a corrupt institution that claims to be the champions of peacekeeping all over the world when it cannot maintain peace in the hearts and inner beings of its members which will pave the way for paece within the military itself.
The military, ever since Rabuka to Bai must be responsible for violent ways of dealing with situations within our young people. The agrresive behaviour will be seen occasionally within our young people as a norm. To put an end to this we need new leadership at all levels and a deep soul searching with military leaders themslves.
Number 1 priority the PM must be freed from his greed than the people of this nation shall be liberated.
- AnonymousJune 6, 2011 at 11:04 AM
O roko lui, sa dro yani..me kua ga ni levu nona vosa .me cakava e dua na baleti keda na kawa i taukei.In the mindst of anarchy ,he had the opportunity to get rid of Bainimarama..when he knew that the orders were wrong,,put a bullet in his head.. se cava...y go overseas & waste time when u could have ended this dictatorship hia at home...I solely blame u the military board for not executing the right decision when you saw that he was breaching your decisions and putting the people of this country at risk.You were suckers that did not have the balls to stand up for the people when we needed you the most... lui ....Ratu Kamisese Mara is a diplomat that is known and admired..live up to expectations!!!!!!!!!!!!!!!!Fight for us tooth and nail !!!!!!!!! we are tired of scared and poorer everyday..............!!!!!!!!!!!!!!!!!!!!!ReplyDelete
- AnonymousJune 6, 2011 at 2:01 PM
@ Anonymous 5.08p.mReplyDelete
LOLS! What the heck do you mean by 'entitled' becoz learning the Fijian language is not confined to Fijians or certain groups of individuals - so please get off that pineapple crown you're sitting on and quit your pretentious victim mentality, it's utterly booriiing.. yaaawn!
- AnonymousJune 6, 2011 at 4:34 PM
Sega ni ura me sa tei damu. Ena damu mai.Sa tekivu damu tiko mai vakamalua.ReplyDelete
Na dina edau qai vakaraitaki koya ga vakataki koya.
- AnonymousJune 6, 2011 at 9:13 PM
DUA MADA NOQU TARO....AAA KUI VEI SARA MADA OOO BAINIVUAKA.... E KUI VITI BOTABOTA???? KE KUI VITI BOTABOTA E KILA TIKO NA SALA NI VEIWEKANI DINA ENA NODA VANUA LOMANI KO VITI... NA DAU KUCU, VEIVACU YALEWA KEI NA VEIVAKARARAWATAKI SEGA NI TOVO NI KUI VITI..QORI NODRA I TOVO NA QALO MAI...SA DUA NA KA NA NONA MAROROI TACINA TOKA KAIYUMI NA LUVENI TALIBANI VUAKA DUKAAA.. DRAU NA TINI NA KANA BENU ENA LAMI RUBBISH DUMP....NA TURU NI WAINIMATAI KEIMAMI NA LUVEI VITI BOTABOTA ENA SAUMI VEIKEMUDRAU..ReplyDelete
- uluitogaFebruary 1, 2013 at 4:42 AM
io o frank sa na kila vinaka tiko na ka me baleta na world court mai na Hague o ya na vuna e tosoya tiko kina na election. me da masu ga vakalevu ka da laiva ga vua na turaga me veiliutaki...ReplyDelete
eng_Latn eng_Latn eng_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn fij_Latn eng_Latn eng_Latn eng_Latn fij_Latn eng_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn fij_Latn fij_Latn fij_Latn fij_Latn tpi_Latn eng_Latn fij_Latn fij_Latn fij_Latn fij_Latn eng_Latn fij_Latn eng_Latn fij_Latn eng_Latn eng_Latn eng_Latn cym_Latn fij_Latn eng_Latn fij_Latn eng_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn eng_Latn nno_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn tpi_Latn tgl_Latn unk zho_Hant unk zho_Hans unk zho_Hant fij_Latn eng_Latn sna_Latn hau_Latn fij_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn fra_Latn eng_Latn fij_Latn eng_Latn eng_Latn eng_Latn eng_Latn eng_Latn fij_Latn eng_Latn fij_Latn fij_Latn eng_Latn hun_Latn fij_Latn fij_Latn dan_Latn fij_Latn fij_Latn fij_Latn eng_Latn fij_Latn fij_Latn fij_Latn fij_Latn eng_Latn fij_Latn fij_Latn fij_Latn eng_Latn eng_Latn eng_Latn fij_Latn eng_Latn eng_Latn eng_Latn eng_Latn eng_Latn eng_Latn hun_Latn eng_Latn eng_Latn fij_Latn fij_Latn eng_Latn fij_Latn eng_Latn fij_Latn